وێستگەی پیتاندنی یۆرانیۆمی فۆردۆ

دامەزراوەی پیتاندنی یۆرانیۆمی فۆردۆ () دامەزراوەیەکی ئەتۆمیی ژێرزەمینیی ئێرانە کە یۆرانیۆم دەپیتێنێت. ئەم دامەزراوەیە بە دووری ٢٠ کم لە باشووری شاری قوم لە نزیک گوندی فۆردۆ. لە شوێنێک کە پێشتر بنکەیەکی سوپای پاسدارانی ئێران بووە.   دووەم دامەزراوەی پیتاندنی یۆرانیۆمی ئێرانە، دوای دامەزراوەی نەتەنز.

دامەزراوەکە دەکەوێتە ناو شاخێکەوە و بە شوێنێکی قاییم دادەنرێت، بەتایبەتی لە ھێرشی ئاسمانی پارێزراوە. لەلایەن ڕێکخراوی وزەی ئەتۆمیی ئێرانەوە و لەژێر چاوەدێری سوپای پاسداران بەڕێوە دەچێت.

ھێرشە ئاسمانییەکانی ئیسرائیل لە ساڵی ٢٠٢٥
لە ١٣ی حوزەیرانی ٢٠٢٥ ئیسرائیل ھێرشی کردە سەر ئەو دامەزراوەیە لە چوارچێوەی ھێرشەکانی ئیسرائیل بۆ سەر ئێران لە مانگی حوزەیرانی ٢٠٢٥. ڕادەی زیانەکان ڕوون نەبووەتەوە، چونکە دامەزراوەی ئەتۆمی فۆردۆ لە قووڵایی ژێر زەویدا نێژراوە. وێنە و ڕاپۆرتە مانگە دەستکردەکان ئاماژە بەوە دەکەن کە ھەندێک شوێنی سەر زەوی لە فۆردۆ و نەتەنز زیانیان بەرکەوتووە، بەڵام دامەزراوە ژێرزەمینییەکان کە سەنتەرفیوژ و یۆرانیۆمی پیتێنراویان تێدابووە پێشێل نەکراون. ڕێکەوتی ١٤ی حوزەیرانی ٢٠٢٥ ڕێکخراوی وزەی ئەتۆمیی ئێران ڕای گەیاند کە زیانەکانی ئەو شوێنە لە ئەنجامی لێدانەکان سنووردارە.https://www.aljazeera.com/news/liveblog/2025/6/13/live-explosions-reported-in-iran-amid-israel-tensions

 بۆردوومانی ئەمریکا بۆ سەر دامەزراوەکە 

لە بەرەبەیانی ٢٢ی حوزەیرانی ٢٠٢٥ بە کاتی تاران، دۆناڵد ترامپ، سەرۆکی ئەمریکا بۆردوومانی سێ دامەزراوەی ئەتۆمیی ئێرانی ڕاگەیاند کە بریتین لە فۆردۆ، ئەسفەھان و نەتەنز. بۆ فڕێدانی دوانزە بۆمبی جی بی یوو-٥٧ بۆ سەر دامەزراوەی فۆردۆ، شەش فڕۆکەی بۆمبڕێژکراوی بی-٢ بەکارھێنران.https://www.aljazeera.net/news/liveblog/2025/6/22/%d8%ad%d8%b1%d8%a8-%d8%a5%d8%b3%d8%b1%d8%a7%d8%a6%d9%8a%d9%84-%d9%88%d8%a5%d9%8a%d8%b1%d8%a7%d9%86-%d9%85%d8%a8%d8%a7%d8%b4%d8%b1-%d8%b7%d9%87%d8%b1%d8%a7%d9%86-%d8%aa%d8%ad%d8%b0%d8%b1

 سەرچاوەکان 

پۆل:خانووبەرەکان و پێکھاتەکان، تەواوبوونی ٢٠٠٦